Domino Deo et sanctis apostolis ejus Petro et Paulo Cluniensi monasterio. Ego Radbaldus, pro remedio anime meæ dono Deo et supradictis apostolis et fratribus inibi Deo servientibus mansum qui est situs in pago Matisconensi, in agro Fabriacense, in villa Crusiaco; terminat de uno latere terra Sancti Petri, de alio muro manufacto, de una fronte via publica, de alia terra Aldane et filiis ejus. Infra istas terminationes, unam medietatem, ut post hunc diem quicquid facere volueritis in omnibus faciatis. Si quis vero contra hanc donationem venire temptaverit, coactus de auro libram unam componat. S. Radbaldi, qui fieri et firmari rogavit. S. Bernardi, sacerdotis. S. Eldeberti, Roberti, sacerdotum. Ego Leotardus scripsi anno XX regnante Lotthario rege.